
Szuhai Viktor: 
megnyitom az Egészségügyi Szakmai Bizottság nyilvános ülését, köszöntöm a megjelenteket, és megállapítom, hogy jelen van 12 fő, a Bizottság határozatképes. Jegyzőkönyv hitelesítésére felkérem Némethné Koller Bernadettet. Sürgősségi indítvány nincs, kérdés és hozzászólás hiányában felteszem szavazásra a napirendet.                     
Az Egészségügyi Szakmai Bizottság 12 igen szavazattal, ellenszavazat és tartózkodás nélkül az alábbi határozatot hozta:
18/2026.(V.27.) ESzB. számú határozat

Az Egészségügyi Szakmai Bizottság a bizottság ülésének napirendi pontjait az alábbiak szerint fogadta el:

NAPIREND:

I.

Nyilvános ülés

1./ Javaslat Szombathely Megyei Jogú Város Önkormányzata 2025. évi zárszámadási rendeletének megalkotására

Előadó: 
Stéger Gábor (a Közgazdasági és Adó Osztály vezetője)

Meghívott:
Gáspárné Farkas Ágota (könyvvizsgáló)
2./ Javaslat Szombathely Megyei Jogú Város Önkormányzata 2025. évi maradvány elszámolásának jóváhagyására

Előadó: 
Stéger Gábor (a Közgazdasági és Adó Osztály vezetője)
Meghívott:
Gáspárné Farkas Ágota (könyvvizsgáló)
3./ Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet I. számú módosításának megalkotására és a kapcsolódó döntések meghozatalára

Előadó: 
Stéger Gábor (a Közgazdasági és Adó Osztály vezetője)
Meghívott:
Gáspárné Farkas Ágota (könyvvizsgáló)

4./ Javaslat egészségügyi alapellátással kapcsolatos döntés meghozatalára

Előadó: 
Vinczéné Dr. Menyhárt Mária (az Egészségügyi és Közszolgálati Osztály vezetője)
Meghívott:
Kovács Andrea (a Szombathelyi GESZ igazgatója)

Dr. Markovics Adrienn (felnőtt háziorvos)

5./ Javaslat az egészségügyi civil szervezetek számára 2026. évre kiírt pályázati felhívásra beérkezett pályamunkák értékelésére, elbírálására

Előadó:

Vinczéné Dr. Menyhárt Mária (az Egészségügyi és Közszolgálati Osztály vezetője)

Határidő: 
azonnal
1. Napirendi pont: Javaslat Szombathely Megyei Jogú Város Önkormányzata 2025. évi zárszámadási rendeletének megalkotására
Szuhai Viktor: 
kérdés és hozzászólás hiányában felteszem szavazásra a határozati javaslatot.
Az Egészségügyi Szakmai Bizottság 12 igen szavazattal, ellenszavazat és tartózkodás nélkül az alábbi határozatot hozta:
19/2026.(V.27.) ESzB. számú határozat

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2025. évi zárszámadási rendeletének megalkotására” című előterjesztést megtárgyalta, és az önkormányzat 2025. évi gazdálkodásának végrehajtásáról szóló rendelet-tervezetet az előterjesztésben foglaltak szerint elfogadásra javasolja a Közgyűlésnek. 
Felelős:
Szuhai Viktor, az Egészségügyi Szakmai Bizottság elnöke

(a végrehajtás előkészítéséért: 


Stéger Gábor, a Közgazdasági és Adó Osztály vezetője)

Határidő:
2026. május 28.

2. Napirendi pont: Javaslat Szombathely Megyei Jogú Város Önkormányzata 2025. évi maradvány elszámolásának jóváhagyására
Szuhai Viktor:
kérdés és hozzászólás hiányában felteszem szavazásra a határozati javaslatot.
Az Egészségügyi Szakmai Bizottság 12 igen szavazattal, ellenszavazat és tartózkodás nélkül az alábbi határozatot hozta:
20/2026.(V.27.) ESzB. számú határozat

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2025. évi maradvány elszámolásának jóváhagyására” című előterjesztést megtárgyalta, és a határozati javaslatot az előterjesztésben foglaltak szerint elfogadásra javasolja a Közgyűlésnek. 
Felelős:
Szuhai Viktor, az Egészségügyi Szakmai Bizottság elnöke

(a végrehajtás előkészítéséért: 


Stéger Gábor, a Közgazdasági és Adó Osztály vezetője)
Határidő:
2026. május 28.

3. Napirendi pont: Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet I. számú módosításának megalkotására és a kapcsolódó döntések meghozatalára
Szuhai Viktor: 
 kérdés és hozzászólás hiányában felteszem szavazásra a határozati javaslatot.
Az Egészségügyi Szakmai Bizottság 12 igen szavazattal, ellenszavazat és tartózkodás nélkül az alábbi határozatot hozta:
21/2026.(V.27.) ESzB. számú határozat

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2026. évi költségvetéséről szóló 3/2026. (II.27.) önkormányzati rendelet I. számú módosításának megalkotására és a kapcsolódó döntések meghozatalára” című előterjesztést megtárgyalta, és az önkormányzat 2026. évi költségvetéséről szóló 3/2026. (II.27.) önkormányzati rendelet módosításáról szóló rendelet-tervezetet az előterjesztésben foglaltak szerint elfogadásra javasolja a Közgyűlésnek. 
Felelős:

Szuhai Viktor, az Egészségügyi Szakmai Bizottság elnöke


(a végrehajtás előkészítéséért: 



Vinczéné Dr. Menyhárt Mária, az Egészségügyi és Közszolgálati Osztály vezetője



Stéger Gábor, a Közgazdasági és Adó Osztály vezetője)
Határidő:
      2026. május 28.

4. Napirendi pont: Javaslat egészségügyi alapellátással kapcsolatos döntés meghozatalára
Szuhai Viktor:
Dr. Markovics Adriennt, leendő doktornőt köszöntjük! Pályázatot adott be és erről a pályázatról fogunk mi is határozni. Megkérném, hogy egy pár mondatban mutatkozzon be.
Dr. Markovics Adrienn:
Dr. Markovics Adrienn vagyok, tősgyökeres Vas megyei. 14 éves korom óta az egészségügy malmait taposom. 1994-1998-ig a Szent Györgyi Albert Szakközépiskolában tanultam, majd 1998-2004-ig a Semmelweis Egyetemen általános orvosi végzettséget szereztem. Első körben anesztezológia és intenzív terápiás szakorvosi jelöltként a Markusovszky kórházban töltöttem a rezidensi éveimet. Magánéleti okok miatt kényszerültem pályamódosításra és ekkor léptem kapcsolatba az alapellátással. 2010 óta az Ikervár-Meggyeskovácsi körzet praxisjogú háziorvosa vagyok május 30-ig. A váltás meghozatalában sokrétű tényező állt össze. Hosszú és nehéz döntés végeredménye az én távozásom. Jelen magyar egészségügyben az egyre nehezedő napi munka elvégzésének terhe mellett az ember a saját szakmai igényességével történő elvárásrendszer közötti megfeszülés adta végül azt a döntési helyzetet, hogy váltani kényszerülök. Nem sokat dolgoztunk csapatban, a vidék kiüresedéssel néz szembe és magányos farkasként nem tud az ember olyan minőségi munkát végezni. Lehetőség nyílt a pályázatom benyújtásához és ennek apropója miatt tudok én itt most beszélni. 
Szuhai Viktor:
sok sikert kívánunk! Örülünk, hogy csatlakozott hozzánk. A Magyar Orvosi Kamara Vas Megyei Területi Szervezete támogatja a pályázatot. A doktornő csatlakozik a Háziorvosi Életpálya Modellhez. Megadom a szót Dr. Szép Flóriánnak.
Dr. Szép Flórián:
mióta volt üres ez a praxis?

Kovács Andrea:
tavaly november 1-től Haklits doktornő praxisa üresedett ki. Markovics doktornő iskolaorvosként tevékenykedik januártól a városban és szóba jött ez a lehetőség. Ezt a praxist 7. hótól szeretné betölteni nagy örömünkre. Nem csökkentett rendelési idővel, hanem teljes rendelési idővel várnánk a praxishoz tartozó betegeket.
Dr. Szép Flórián:
mikorra tervezik a betöltést?

Dr. Markovics Adrienn:
július 1-től, az adminisztratív feladatoknak a bürökratikus tortúrája miatt. Nyilván ez attól is függ, hogy a különböző hatósági eljárások procedúrái megengedik ezt a rövidke időt.
Szuhai Viktor:
nagyon szépen köszönjük, és azt hiszem, hogy a bizottság nevében sok sikert kívánunk! Megadom a szót Dr. Dul Zoltánnak.
Dr. Dul Zoltán:
nekem az lenne a kérdésem, hogy a felmondási idő nem 6 hónapos?

Dr. Markovics Adrienn:
ez a 6 hónap már megtörtént. Ez nem egy hirtelen felindulásból hozott döntés. Ez egy évek óta érlelődő döntés. A struktúra átalakításból keletkező napi munkaterhelés sok volt. Az egy orvos, egy nővér struktúrában nem lehet egy falusi orvos 2000 kártyás. Ehhez még ráterhelődött a vegyes körzetek. Tiszta lelkiismeret és legjobb tudás szerint ezt nem lehet ellátni, főleg ha ebben nincs egy támogató háttérintézmény. Az alapfilozófiám a csapatmunka. Ezt a prevenciós szemléletet itt is tovább szeretném vinni.
Vajkovics Richárdné:
mi történik most azzal a körzettel, amit eddig ellátott?

Dr. Markovics Adrienn:
ez egy párhuzamos beszélgetés. Az orvos egy alapfeladatot, egy szolgáltatás átvállalását tudja biztosítani. Abban az esetben, ha egy hosszú tárgyalás mögött nincs konstruktív megállapodás, akkor nem tudunk mit csinálni, az orvosnak döntenie kell. A 6 hónap pont azért van, hogy felkészüljön a szolgáltatást kiszervező arra, hogy a területen pótolja a szolgáltatást. Én nekem nem kompetenciám belefolyni a dolgokba az önkormányzat pedig nem tájékoztatott, hogy a jövőben hogyan fognak zajlani a dolgok. Nincs információm.
Dr. Szücs László:
érdeklődnék, hogy Haklits doktornőnek a praxisában mennyi kártya volt?

Kovács Andrea:
ebben a tekintetben én nem tudok nyilatkozni, én a területi ellátási kötelezettség szempontjából tudok mondani egy számot, ami 1600 körüli.
Dr. Markovics Adrienn:
az én 2000 kártyámhoz volt még opcióként felajánlva plusz 400 gyermek. Én nem gyermekorvos vagyok. Nem tudok maximálisan helytállni ebben. Mindig a felnőtt ellátásban dolgoztam. Felelőtlenség lett volna ezt bevállalni.
Szuhai Viktor:
a napirendi pont feletti vitát lezárom. A határozati javaslatot felteszem szavazásra.

Dr. Prugberger László 17.8 perckor megérkezik az ülésre, így a jelenlévők száma 13 főre növekszik.

Az Egészségügyi Szakmai Bizottság 13 igen szavazattal, ellenszavazat és tartózkodás nélkül az alábbi határozatot hozta:
22/2026.(V.27.) ESzB. számú határozat

Az Egészségügyi Szakmai Bizottság a „Javaslat egészségügyi alapellátással kapcsolatos döntés meghozatalára” című előterjesztést megtárgyalta és javasolja a Közgyűlésnek, értsen egyet azzal, hogy a Szombathely, Kiskar utca 5. szám alatti 35. számú felnőtt háziorvosi körzetben a felnőtt háziorvosi feladatokat - az Országos Kórházi Főigazgatóság támogató véleménye esetén - dr. Markovics Adrienn lássa el 2026. július 1. napjától.
Felelős:

Szuhai Viktor, az Egészségügyi Szakmai Bizottság elnöke


Dr. Nemény András, polgármester

                  

Dr. László Győző, alpolgármester



Dr. Károlyi Ákos, jegyző

(a végrehajtás előkészítéséért: 

Vinczéné dr. Menyhárt Mária, az Egészségügyi és Közszolgálati Osztály vezetője

Kovács Andrea, a GESZ igazgatója)
Határidő:
2026. május 28.

5. Napirendi pont: Javaslat az egészségügyi civil szervezetek számára 2026. évre kiírt pályázati felhívásra beérkezett pályamunkák értékelésére, elbírálására
Szuhai Viktor: 
a kiküldött anyagban láthatják, hogy 5 kérelem érkezett be. A kérelmek összege 1.471.808 Ft lenne. Az idei keretösszeg 1.000.000 Ft. Van egy pályázónk, a Vas Vármegyei Sclerosis Multiplex Egyesület, akiknek a székhelye nem Szombathely, emiatt az a javaslatom, hogy támogassuk a szombathelyi egyesületeket, hiszen így is korlátozottak a pénzügyi lehetőségeink. A sitkei szervezetet nem támogatva megtudjuk adni nagyjából azt az összeget, amit a többi egyesület igényelt. Tavaly nagyobb volt a keretösszeg, csak a pályázó volt kevesebb. 
Dr. Dul Zoltán:
egyetértek a javaslattal, de a Vas Vármegyei Sclerosis Multiplex Egyesületnek nem lehet, hogy csak a székhelye van máshol, de a munkája az egész vármegyére kiterjed?

Szuhai Viktor:
biztos, hogy az egész vármegyére kiterjed, de a székhelye akkor sem Szombathelyen van. Elsősorban a szombathelyi egyesületeket támogassuk, nem megkérdőjelezve a munkájuk fontosságát. További kérdés és hozzászólás hiányában felteszem szavazásra a határozati javaslatot.
Az Egészségügyi Szakmai Bizottság 13 igen szavazattal, ellenszavazat és tartózkodás nélkül az alábbi határozatot hozta:
23/2026.(V.27.) ESzB. számú határozat

1. Az Egészségügyi Szakmai Bizottság a pályázó civil szervezetek által kért pályázati támogatásokkal a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 65. § (1) bekezdés g) pontja és a 66. § (16) bekezdése alapján az alábbiak szerint ért egyet: 

	
	Civil Szervezet
	Támogatás összege

	1.
	Vas Vármegyei Sclerosis Multiplex Egyesület
	0 ,- Ft

	2.
	Szombathelyi Szív a Szívért Egyesület
	212.524 ,- Ft

	3.
	Sport Egymásért Egyesület
	142.476 ,- Ft

	4.
	Szombathelyiek Egészségéért Egyesület
	100.000 ,- Ft

	5.
	Szombathelyi Cukorbetegek Egyesülete
	545.000 ,- Ft


2. Az Egészségügyi Szakmai Bizottság javasolja a polgármesternek az „Egészségügyi civil szervezetek támogatása” költségvetési sornak az 1. pont szerinti támogatásokra történő felhasználását. 
Felelős:
Szuhai Viktor, az Egészségügyi Szakmai Bizottság elnöke


Dr. Nemény András polgármester


Dr. László Győző alpolgármester


(a végrehajtás előkészítéséért: 


Vinczéné Dr. Menyhárt Mária, az Egészségügyi és Közszolgálati Osztály vezetője)
Határidő:
azonnal (az 1. és a 2. pont vonatkozásában)

Szuhai Viktor: 
további hozzászólás hiányában lezárom a nyilvános ülést. Köszönöm a részvételt!
Szombathely, 2026. június „    ”
	/: Szuhai Viktor:/

                  a Bizottság elnöke
	                 /:Némethné Koller Bernadett:/

                           a Bizottság tagja

